**Vuosikokous**

Aika 20.3.2018 kello 18.30-20.15

Paikka Kämärintie 1:n kerhohuone

Läsnä 31 jäsentä (osanottajaluettelo liitteenä 1)

Markku Metsälä puheenjohtaja

Arto Ojala sihteeri

1. Avaus Yhdistyksen puheenjohtaja Esko Setälä avasi kokouksen

2. Päätösvaltaisuus Sääntöjen 6§:n mukaan kokouskutsu on annettava kirjeitse tai sanomalehti-ilmoituksella 7 päivää ennen kokousta. Kutsu (liite 2) on postitettu 28.2.2018.

Kokous todettiin päätösvaltaiseksi.

3. Järjestäytyminen Puheenjohtaja Markku Metsälä

Sihteeri Arto Ojala

Pöytäkirjantarkastajat Meeri Melto ja Aili Pelto

Ääntenlaskijat Arvo Tuukkanen, Liisa Leppä ja Teuvo Auranen

4. Työjärjestys Asialista (liite 2) vahvistettiin kokouksen työjärjestykseksi. Menettelytavoista päätettiin, että mahdollisissa vaaleissa käytettään salaista äänestystä.

5. Ilmoitusasiat Puheenjohtaja luki kaupungin ympäristölautakunnan lähettämän kutsun Viihtyisä piha -kilpailuun. Kutsu jätettiin nähtäväksi kerhohuoneen ilmoitustauluun.

Puheenjohtaja esitteli kaupungin suunnitelmat Kämärin puistoalueen uudistamiseksi. Asia herätti paljon keskustelua ja lopulta kaupungin ympäristölautakunnalle päätettiin laatia vastine.

6. Toimintakertomus Toimintakertomuksesta (liite 3) keskusteltiin kohta kohdalta. Erityisesti hallitusta kiitettiin hyvästä tiedottamisesta kuluneen toimintakauden aikana. Vastineen kokoaa Markku Metsälä ja se lähetetään jäsenille sähköpostitse kommentoitavaksi ennen palauttamista kaupungille.

7. Tilien käsittely Taloudenhoitaja esitteli tuloslaskelman ja taseen (liite 4). Keskustelua varojen käytöstä ei syntynyt. Tilintarkastuskertomuksen (liite 5) luki Aino Tarkkanen.

8. Vastuuvapaus Myönnettiin vastuuvapaus vuoden 2017 hallitukselle.

9. Toimintasuunnitelma Hallituksen laatimasta toimintasuunnitelmasta keskusteltiin. Siihen lisättiin kohta Jäsenistö. Vahvistettu toimintasuunnitelma on liitteenä 6.

10. Talousarvion ja jäsenmaksun vahvistaminen

Taloudenhoitaja esitteli monisteena jaetun talousarvioehdotuksen. Keskustelun jälkeen päädyttiin äänestämään uudesta jäsenmaksusta Tarmo Töppösen ehdottaman 10 euron ja hallituksen ehdottaman 5 euron välillä. Hallituksen ehdotus voitti äänin 23-9, joten jäsenmaksuksi vahvistettiin hallituksen esittämä 5 euroa. Muuten talousarvio hyväksyttiin ehdotetussa muodossa.

11. Toimihenkilöiden vaali Yhdistyksen puheenjohtajaksi vuodeksi 2018 ehdotettiin Esko Setälää ja Markku Metsälää. Puheenjohtajaksi valittiin äänin 20 - 12 Esko Setälä. Hallitukseen valittiin yksimielisesti erovuoroisista uudelleen Leena Salo ja uutena Liisa Leppä. Vuonna 2018 hallitukseen kuuluvat siis Esko Setälä, Tellervo Metsä, Urho Korpela, Leena Salo ja Liisa Leppä. Toimikunnan jäseniksi valittiin edelleen Urho Korpela, Tuulikki Laakso ja Terho Tammi.

12. Tilintarkastajien vaali Varsinaisiksi tilintarkastajiksi valittiin yksimielisesti Erkki Markkanen ja Aino Tarkkanen sekä varatilintarkastajiksi Elma Ranta ja Risto Korpela.

13. Muut asiat Päätettiin seurata aktiivisesti Vesangan alueen asemakaavan valmistelua ja tarvittaessa ottaa kantaa asiaan. Mahdollisista toimenpiteistä päättää hallitus.

14. Kokouksen päättäminen

Puheenjohtaja päätti kokouksen kello 20.18

VAKUUDEKSI

Markku Metsälä Arto Ojala

Puheenjohtaja sihteeri

Tarkistus Toteamme pöytäkirjan kokouksen kulun mukaiseksi.

Varkaudessa 20. päivänä maaliskuuta 2018

Meeri Melto Aili Pelto

LIITTEET

1 Osanottajaluettelo

2 Kokouskutsu ja asialista

3 Toimintakertomus

4 Tuloslaskelma ja tase

5 Tilintarkastuskertomus

6 Toimintasuunnitelma

7 Talousarvio